Diari Oficial de la Generalitat Valenciana


Sumari del DOGV 2941, del 28-02-1997 (1997/832240)

RESOLUCIÓ de 5 de desembre de 1996, del conseller d'Obres Públiques, Urbanisme i Transports, relativa a la modificació puntual número 19 del Pla General d'Ordenació Urbana d'Elda, sobre precisió de la delimitació del sistema general viari. Desdoblament de la carretera C-3213.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2941

Data del DOGV
:   28-02-1997

Secció del DOGV
:   ALTRES DISPOSICIONS

Número del document
:   1997/832240


Data del document
:   05-12-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 5 de desembre de 1996, del conseller d'Obres Públiques, Urbanisme i Transports, relativa a la modificació puntual número 19 del Pla General d'Ordenació Urbana d'Elda, sobre precisió de la delimitació del sistema general viari. Desdoblament de la carretera C-3213.   
Vist l'expedient relatiu al projecte de modificació puntual número 19 del Pla General d'Ordenació Urbana d'Elda (Alacant), sobre precisió de la delimitació del sistema general viari. Desdoblament de la carretera C-3213, i d'acord amb els següents:  
Antecedents de fet  
Primer  
L'Ajuntament d'Elda, en sessió plenària de 3 de maig de 1995, en va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 28 de febrer de 1995, en el Butlletí Oficial de la Província, de 9 de febrer de 1995, i en un dels diaris de major difusió provincial, el 31 de gener de 1995. Durant el període d'informació pública s'hi va presentar una al·legació.  
Segon  
La documentació està integrada per memòria justificativa, plans d'informació i d'ordenació.  
Tercer  
Consta en l'expedient informe favorable de la Divisió de Carreteres d'aquesta Conselleria i informe de RENFE perquè s'adapten les alineacions en les zones que recauen a la via fèrria (plans de zonificació i alineacions).  
Quart  
La Comissió Territorial d'Urbanisme d'Alacant, reunida en sessió de 10 de maig de 1996, va informar favorablement l'aprovació definitiva d'aquesta modificació del PGOU d'Elda, encara que en va supeditar l'eficàcia fins que l'Ajuntament d'Elda completara l'expedient, quantificant totes les variacions, cessions, etc., de les superfícies afectades amb les adjudicacions finals. Com també que classificara els canvis de qualificació proposats en els plans, i aportara la documentació refosa de la proposta en conjunt.  
Cinquè  
El 19 de setembre de 1996, l'Ajuntament d'Elda va presentar la documentació requerida a efectes de la seua reparació. Documentació que es considera adequada i, per tant, s'han complert les condicions que estableix l'esmentat acord de la Comissió Territorial d'Urbanisme d'Alacant, segons acredita la Secretaria Permanent d'aquesta Comissió, el 8 de novembre de 1996.  
Fonaments de dret  
Primer  
Respecte del procediment, en aquest cas, s'han observat les prescripcions legalment establertes per a les modificacions de pla general d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, l'Ajuntament d'Elda tramita l'expedient de referència per tal de produir una millor connexió de la zona en què es troba el polígon industrial Campo Alto i el centre urbà, i com un ajustament del planejament al desdoblament de la carretera C-3213. L'ampliació viària exigeix, a més, utilitzar una sèrie de sòls complementaris per a l'execució d'enllaços, talussos, etc., que queden afectats per la modificació.  
Durant l'exposició pública es va presentar una al·legació en què se sol·licitava que s'inclogueren uns terrenys residuals en l'expropiació de l'expedient (la qual va ser desestimada per l'Ajuntament en el seu acord d'aprovació provisional). Posteriorment, es va presentar una altra al·legació invocant que entre els dos propietaris que al·legaven eren propietaris "de la major part del terreny objecte de desenvolupament" situat en un sòl urbanitzable programat -Clau 21- desenvolupament de xicoteta indústria, en què es proposava que s'inclogueren els terrenys en una unitat d'execució i se li donava l'ordenació detallada segons pla. Això, permet a l'ajuntament obtenir per cessió gratuïta, tots els terrenys destinats a viari i zona verda (aquesta al·legació va ser estimada per l'ajuntament en l'acord d'aprovació provisional del projecte).  
En suma, amb aquesta modificació es millora l'ordenació de la xarxa viària i les infraestructures de comunicació d'Elda, i es manté la proporció i la qualitat de les dotacions públiques previstes sense detriment dels estàndards legals de qualitat de l'ordenació.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació del PGOU d'Elda.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 38.3 de l'esmentada Llei Reguladora de l'Activitat Urbanística, amb relació en l'article 6 del Decret 77/96, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vists els preceptes legals mencionats i altres de general i pertinent aplicació, resolc:  
Aprovar definitivament la modificació puntual número 19 del Pla General d'Ordenació Urbana d'Elda, sobre precisió de la delimitació del sistema general viari. Desdoblament de la carretera C-3213.  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana. Amb aquesta publicació no en cal la notificació individualitzada.  
Contra aquesta resolució, que posa fi a la via administrativa, es posarà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent en comunique a aquest òrgan la interposició, d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que puga exercitar qualsevol altre recurs que considere oportú.  
València, 5 de desembre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.